Sancționată de Occident pentru destabilizarea Moldovei, deputata Marina Tauber se laudă cu decorația primită „la ordinul” lui Putin
Marina Tauber, deputată independentă în Parlamentul Republicii Moldova și apropiată a oligarhului fugar Ilan Șor, se laudă pe rețelele sociale că a primit la Moscova medalia Ordinul Prieteniei, care i-a fost înmânat de președintele Dumei de Stat, Viaceslav Volodin, la ordinul lui Vladimir Putin. Marina Tauber a participat la parada de 9 Mai de la Moscova alături de Ilan Șor și de bașcana Găgăuziei, Evghenia Guțul.